Κανονισμός (ΕΚ) αριθ. 635/2004 της Επιτροπής

της 5ης Απριλίου 2004

σχετικά με τον καθορισμό της τιμής συναλλάγματος που εφαρμόζεται το 2004 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),

τον κανονισμό (ΕΚ) αριθ. 1410/1999 της Επιτροπής, της 29ης Ιουνίου 1999, για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα και την τροποποίηση του καθορισμού ορισμένων γενεσιουργών αιτίων που αναφέρονται στους κανονισμούς (ΕΟΚ) αριθ. 3889/87, (ΕΟΚ) αριθ. 3886/92, (ΕΟΚ) αριθ. 1793/93, (ΕΟΚ) αριθ. 2700/93 και (ΕΚ) αριθ. 293/98(2), και ιδίως το άρθρο 2,

τον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του αγρονομισματικού καθεστώτος του ευρώ στο γεωργικό τομέα(3), και ιδίως το άρθρο 4 παράγραφος 3 δεύτερη φράση,

τον κανονισμό (ΕΚ) αριθ. 2550/2001 της Επιτροπής, που περιλαμβάνει λεπτομερείς κανόνες για την εφαρμογή του κανονισμού (ΕΚ) αριθ. 2529/2001 του Συμβουλίου σχετικά με την κοινή οργάνωση της αγοράς στον τομέα του πρoβείου και του αιγείου κρέατος όσον αφορά τα καθεστώτα πριμοδότησης και για την τροποποίηση του κανονισμού (ΕΚ) αριθ. 2419/2001(4), και ιδίως το άρθρο 18α δεύτερο εδάφιο,

τον κανονισμό (ΕΚ) αριθ. 2342/1999 της Επιτροπής, της 28ης Οκτωβρίου 1999, για τον καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου περί κοινής οργανώσεως της αγοράς στον τομέα του βοείου κρέατος όσον αφορά το καθεστώς πριμοδοτήσεων(5), και ιδίως το άρθρο 43,

Εκτιμώντας τα ακόλουθα:

(1) Σύμφωνα με το άρθρο 4 παράγραφος 1 δεύτερο εδάφιο, του κανονισμού (ΕΚ) αριθ. 2808/98, η γενεσιουργός αιτία της τιμής συναλλάγματος για την ενίσχυση στις ενεργητικές καλλιέργειες που αναφέρεται στον τίτλο IV κεφάλαιο 5 του κανονισμού (ΕΚ) αριθ. 1782/2003 του Συμβουλίου(6), είναι η 1η Ιανουαρίου του έτους για το οποίο χορηγείται η ενίσχυση.

(2) Σύμφωνα με το άρθρο 4 παράγραφος 2 του κανονισμού (ΕΚ) αριθ. 2808/98, η γενεσιουργός αιτία της τιμής συναλλάγματος για τα ποσά με διαρθρωτικό ή περιβαλλοντικό χαρακτήρα είναι η 1η Ιανουαρίου του έτους κατά τη διάρκεια του οποίου έχει ληφθεί η απόφαση χορήγησης της ενίσχυσης.

(3) Σύμφωνα με τους όρους του άρθρου 4 παράγραφος 3 του κανονισμού (ΕΚ) αριθ. 2808/98, η τιμή συναλλάγματος που θα χρησιμοποιηθεί ισούται με το μέσο όρο, υπολογιζόμενο κατά χρονική αναλογία, των τιμών συναλλάγματος που εφαρμόζονταν κατά τη διάρκεια του μηνός που προηγείται της ημερομηνίας της γενεσιουργού αιτίας.

(4) Σύμφωνα με τις διατάξεις του άρθρου 12 του κανονισμού (ΕΚ) αριθ. 293/98 της Επιτροπής, της 4ης Φεβρουαρίου 1998, για τον καθορισμό των γενεσιουργών αιτίων που εφαρμόζονται στον τομέα των οπωροκηπευτικών, στον τομέα των μεταποιημένων προϊόντων με βάση τα οπωροκηπευτικά, εν μέρει στον τομέα των ζωντανών φυτών και των προϊόντων της ανθοκομίας καθώς επίσης και για ορισμένα προϊόντα που απαριθμούνται στο παράρτημα ΙI της συνθήκης ΕΟΚ και για την κατάργηση του κανονισμού (ΕΟΚ) αριθ. 1445/93(7), η τιμή συναλλάγματος που ισχύει για τη μετατροπή κάθε έτος, σε εθνικό νόμισμα, του μέγιστου ποσού ανά εκτάριο της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών, ισούται με τη μέση τιμή, υπολογιζόμενη κατ' αναλογία χρόνου, των τιμών συναλλάγματος που εφαρμόζονται κατά το μήνα ο οποίος προηγείται της 1ης Ιανουαρίου της ετήσιας περιόδου αναφοράς.

(5) Σύμφωνα με το άρθρο 18α του κανονισμού (ΕΚ) αριθ. 2550/2001, η γενεσιουργός αιτία της τιμής συναλλάγματος που εφαρμόζεται στα ποσά των πριμοδοτήσεων και των πληρωμών στον τομέα του προβείου και αιγείου κρέατος καθορίζεται στην αρχή του ημερολογιακού έτους για το οποίο έχουν χορηγηθεί η πριμοδότηση ή η πληρωμή. Η τιμή συναλλάγματος που θα χρησιμοποιηθεί αντιστοιχεί στο μέσο όρο κατά χρονική αναλογία των τιμών συναλλάγματος που εφαρμόζονται κατά το μήνα Δεκέμβριο που προηγείται της ημερομηνίας της γενεσιουργού αιτίας.

(6) Σύμφωνα με το άρθρο 42 του κανονισμού (ΕΚ) αριθ. 2342/1999, η ημερομηνία κατάθεσης της αίτησης συνιστά τη γενεσιουργό αιτία για τον καθορισμό του έτους υπολογισμού της ειδικής πριμοδότησης, της πριμοδότησης στη θηλάζουσα αγελάδα, της πριμοδότησης για τη σφαγή εκτός εποχής και της πληρωμής στην εκτατικοποίηση. Όσον αφορά την πριμοδότηση σφαγής, το έτος καταλογισμού είναι το έτος σφαγής ή εξαγωγής. Σύμφωνα με το άρθρο 43 του εν λόγω κανονισμού, η μετατροπή σε εθνικό νόμισμα των πριμοδοτήσεων και των πληρωμών στον τομέα του βοείου κρέατος πραγματοποιείται με το μέσο όρο, ο οποίος υπολογίζεται κατ' αναλογία χρόνου, των τιμών συναλλάγματος που εφαρμόζονται κατά το Δεκέμβριο που προηγείται του έτους καταλογισμού.

(7) Πρέπει συνεπώς να καθορισθεί η τιμή συναλλάγματος που εφαρμόζεται, για το έτος 2004, στα ποσά και στις σχετικές ενισχύσεις σύμφωνα με το μέσο όρο κατ' αναλογία χρόνου των τιμών συναλλάγματος που εφαρμόζονται κατά το μήνα Δεκέμβριο 2003,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για το 2004, η τιμή συναλλάγματος που εμφαίνεται στο παράρτημα εφαρμόζεται στα ακόλουθα ποσά:

α) ποσό της ενίσχυσης στις ενεργητικές καλλιέργειες που αναφέρεται στο τίτλο IV κεφάλαιο 5 του κανονισμού (ΕΚ) αριθ. 1782/2003·

β) στα ποσά με διαρθρωτικό ή περιβαλλοντικό χαρακτήρα, που αναφέρονται στο άρθρο 4 παράγραφος 2 του κανονισμού (ΕΚ) αριθ. 2808/98·

γ) στο ανώτατο ποσό ανά εκτάριο της ενίσχυσης στην εμπορία στον τομέα των καρπών με κέλυφος και των χαρουπιών, που καθορίζεται στο άρθρο 2 του κανονισμού (ΕΟΚ) αριθ. 790/89 του Συμβουλίου(8)·

δ) στα ποσά των πριμοδοτήσεων και των πληρωμών του τομέα του προβείου και αιγείου κρέατος που προβλέπονται στα άρθρα 4, 5 και 11 του κανονισμού (ΕΚ) αριθ. 2529/2001 του Συμβουλίου(9)·

ε) στα ποσά των πριμοδοτήσεων και των πληρωμών του τομέα του βοείου κρέατος που προβλέπονται στα άρθρα 4, 5, 6, 11, 13 και 14 του κανονισμού (ΕΚ) αριθ. 1254/1999 του Συμβουλίου(10).

Άρθρο 2

Ο παρών κανονισμό αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Απριλίου 2004.

Για την Επιτροπή

Franz Fischler

Μέλος της Επιτροπής

(1) ΕΕ L 349 της 24.12.1998, σ. 1.

(2) ΕΕ L 164 της 30.6.1999, σ. 53.

(3) ΕΕ L 349 της 24.12.1998, σ. 36· κανονισμός όπως τροποποιήθηκε τελευταία από τον κανονισμό (ΕΚ) αριθ. 2304/2003 (ΕΕ L 342 της 30.12.2003, σ. 6).

(4) ΕΕ L 341 της 22.12.2001, σ. 105· κανονισμός όπως τροποποιήθηκε τελευταία από τον κανονισμό (ΕΚ) αριθ. 2307/2003 (ΕΕ L 342 της 30.12.2003, σ. 11).

(5) ΕΕ L 281 της 4.11.1999, σ. 30· κανονισμός όπως τροποποιήθηκε τελευταία από τον κανονισμό (ΕΚ) αριθ. 1473/2003 (ΕΕ L 211 της 21.8.2003, σ. 12).

(6) ΕΕ L 270 της 21.10.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 21/2004 (ΕΕ L 5 της 9.1.2004, σ. 8).

(7) ΕΕ L 30 της 5.2.1998, σ. 16· κανονισμός όπως τροποποιήθηκε τελευταία από τον κανονισμό (ΕΚ) αριθ. 1410/1999 (ΕΕ L 164 της 30.6.1999, σ. 53).

(8) ΕΕ L 85 της 30.3.1989, σ. 6.

(9) ΕΕ L 341 της 22.12.2001, σ. 3.

(10) ΕΕ L 160 της 26.6.1999, σ. 21.

ΠΑΡΑΡΤΗΜΑ

Συναλλαγματική ισοτιμία που αναφέρεται στο άρθρο 1

1 Eυρώ = (μέση τιμή από 1η έως 31 Δεκεμβρίου 2003)

>ΘΕΣΗ ΠΙΝΑΚΑ>